b'\n_START_ARTICLE_\nSamfundsvidenskab\n_START_PARAGRAPH_\nSamfundsvidenskab er en f\xc3\xa6llesbetegnelse for de videnskaber, der besk\xc3\xa6ftiger sig med menneskelige samfund. Der er ikke entydige gr\xc3\xa6nser til andre videnskabsomr\xc3\xa5der, f.eks.humaniora. Det s\xc3\xa6rlige kendetegn ved samfundsvidenskabelig metode er, at den p\xc3\xa5 den ene side anvender fortolkende metode som foruds\xc3\xa6tter forst\xc3\xa5else og indlevelse i menneskers livssituationer. P\xc3\xa5 den anden side anvendes ogs\xc3\xa5 naturvidenskabelige metoder til at blotl\xc3\xa6gge \xc3\xa5rsagssammenh\xc3\xa6nge, der kan afpr\xc3\xb8ves af andre forskere p\xc3\xa5 andre tidspunkter, men med samme resultat.\n_START_SECTION_\nSamfundsvidenskab p\xc3\xa5 Aarhus Universitet\n_START_PARAGRAPH_\nP\xc3\xa5 Aarhus Universitet h\xc3\xb8rer tillige jura under samfundsvidenskaberne.\n_START_SECTION_\nSamfundsvidenskab p\xc3\xa5 Roskilde Universitet\n_START_PARAGRAPH_\nP\xc3\xa5 Roskilde Universitet har de samfundsvidenskabelige discipliner deres egen \xc3\xa9t-\xc3\xa5rige basisuddannelse p\xc3\xa5 lige fod med de tilsvarende basisuddannelser indenfor humaniora og naturvidenskab. Den samfundsvidenskabelige basisuddannelse giver adgang til at l\xc3\xa6se fx Socialvidenskab, Politik og Administration, Forvaltning, Journalistik og Arbejdslivsstudier.\n_START_SECTION_\nSamfundsvidenskab p\xc3\xa5 Aalborg Universitet\n_START_PARAGRAPH_\nP\xc3\xa5 Aalborg Universitet h\xc3\xb8rer tillige historie under samfundsvidenskaberne.'